ГОДИШЕН ДОКЛАД

 за осъществените читалищни дейности на НЧ”Христо

 Смирненски-1947г.” с.Одърци през 2022 година

От Магдалена Димитрова Иванова

Председател на Читалищното Настоятелство при

 НЧ”Христо Смирненски-1947г.с.Одърци”

Основната задача на културната институция наречена читалище е да съхрани и развие традициите на българския фолклор.Като основен принцип в читалищната дейност е съвместната ни работа с деца и младежи които сформират танцова група и група за хумор и забава под ръководството на читалищния секретар.В културния дом на селото всеки жител е добре дошъл за да сподели своята творческа дарба.

Библиотечна дейност:

Читалището разполага с отделно помещение библиотека с площ от 40кв.м.Нашата библиотечна дейност е една от функциите на читалището.В библиотеката се събират,обработват и предоставят за обществено ползване библиотечни и информационни услуги за населението.Повечето книги са дарение от добри хора.

Културна дейност:

М.Януари

Отбелязване на световния ден на думата” Благодаря”.Отбелязване на Бабин ден.

М.Февруари

Отбелязване на Денят на Лозаря и Денят на Влюбените.Презентация и изложба за обесването на Васил Левски.

М.Март

Изложба на мартеници които бяха изработени от деца.Изложба и литературни кътове по случай Националния празник 3-ти март.Отбелязване на международния ден на жената 8-ми март и посрещане на Първа пролет.

През месеците Март,Април,Май-съвместна работа с кметство село Одърци-пролетно почистване на населеното място.

М.Май

Отбелязване на 6-ти май и 24-ти май.Организирано посещение на разкопките местността Калето.

М.Юни

Домакини на Регионален център посветен на празника на Община Добричка.Празник на село Одърци.Участие на танцовия състав в събора Дебрене”Песни и танци от слънчева Добруджа”.

Месеците Юли и Август-летни занимания и игри за деца и уценици.

Здравна беседа-лекция за социалния статус на децата и възрастните хора,лектор Дияна Банчева.

М.Септември

Отбелязване на 6-ти и 22-ри септември.На 30-ти септември отбелязване на патронния празник на НЧ ‘’Христо Смирненски”.

М.Октомври

Международен ден на музиката.Посрещане на есента със изложба във фоайето на читалището.Участие на танцовия състав-Фолклорна вечер,организирана от Младежки Дом гр.Добрич.

М.Ноември

Ден на Народните Будители.Ден на Християнското семейство-изработване на картички.

М.декември

Отбелязване на християнските празници-Никулден,Игнажден и Стефанов ден.Читалището беше украсено с много любов от децата по случай Коледните и Новогодишни празници.

Коледен концерт организиран от Община Добричка.

Читалище”Христо Смирненски” има земя 49620дка.,която е отдадена под наем.Наема за миналата година е 6619.76.Държавната субсидия е 12672лв.,която е изразходена за осигуровки и заплата.

Финансовата-счетоводна дейност се води от читалищния секретар.Всеки разход е съобразен с нуждите на читалището за осъществяване на неговата дейност.За всички изразходени средства има приложен документ.Отчета приложен към доклада е изготвен от читалищния секретар и подписан от Председателя на НЧ”Христо Смирненски”.

Председател на читалищното настоятелство:

Читалищен секретар: